
Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege pentru aprobarea Ordonanţei Guvernului nr.36/2003 privind corelarea unor dispoziţii din legislaţia financiar-fiscală, cu care comisia noastră a fost sesizată în fond cu adresa Biroului Permanent nr.33 din  3 februarie 2003.

	PREŞEDINTE,

Prof. dr. Florin Georgescu

RAPORT

asupra proiectului de Lege pentru aprobarea Ordonanţei Guvernului nr.36/2003 privind corelarea unor dispoziţii din legislaţia financiar-fiscală
Cu adresa nr.33 din 3 februarie 2003, Biroul Permanent, conform art.89 din Regulamentul Camerei Deputaţilor, a sesizat, pentru examinare şi avizare în fond, Comisia pentru buget, finanţe şi bănci cu proiectul de Lege pentru aprobarea Ordonanţei Guvernului nr.36/2003 privind corelarea unor dispoziţii din legislaţia financiar-fiscală .
La întocmirea raportului s-au avut în vedere avizul Consiliului Legislativ şi cel al Consiliului Economic şi Social.

La lucrările comisiei au participat 22 deputaţi, din totalul de 25 membri ai comisiei.

In urma examinării proiectului de Lege pentru aprobarea Ordonanţei Guvernului nr.36/2003 privind corelarea unor dispoziţii din legislaţia financiar-fiscală, în şedinţa din 19 februarie 2003, comisia a hotărât, cu unanimitate de voturi supunerea spre dezbaterea şi aprobarea Plenului Camerei Deputaţilor cu următorul amendament:

	Nr.

crt.
	Text iniţial
	Amendament propus de Comisie
	Motivare

	1.
	Art.XII.

„Ordonanţa de urgenţă a Guvernului nr.193/2002 privind introducerea sistemelor moderne de plată, publicată în Monitorul Oficial al României, Partea I, nr.942 din 23 decembrie 2002, se modifică după cum urmează:
1. Articolul 1 va avea următorul cuprins:

„Art.1. – (1) Agenţii economici furnizori de servicii de utilitate publică, precum şi instituţiile publice care încasează impozite, taxe, amenzi, dobânzi, penalităţi de întârziere şi penalităţi şi alte obligaţii de plată sunt obligaţi să accepte încasări şi prin intermediul cardurilor de debit şi a cardurilor de credit, începând cu data de 1 ianuarie 2004.

 (2) În anul 2003, începând cu 1 iulie, prevederile prezentei ordonanţe se aplică experimental de către instituţiile publice şi agenţii economici prevăzuţi la alin.(1).

 (3) Începând cu 1 iulie 2003 persoanele juridice care realizează acte şi fapte de comerţ şi depăşesc o anumită cifră de afaceri, stabilită prin hotărâre a Guvernului, vor accepta ca mijloc de plată şi cardurile de debit şi cardurile de credit.

2. Alineatul (5) al articolului 2 va avea următorul cuprins:

„(5) Băncile acceptante prevăzute la alin.(1) vor întreprinde măsurile corespunzătoare pentru asigurarea infrastructurii şi a dotărilor proprii în vederea ordonării plăţilor pe card prin intermediul mijloacelor moderne de plată şi realizarea transferului între contul de card şi contul beneficiarilor sumelor plătite, până la datele prevăzute la art.1 alin.(1) şi (2).

3. Litera a) a alineatului (2) a articolului 3 va avea următorul cuprins:

„a) utilizarea de către unităţile prevăzute la art.1 alin.(1), (2) şi (3) a unor terminale de plată care nu sunt procurate conform art.2 alin.(1).”

	Se abrogă.
	Textul a fost preluat cu modificări în proiectul de Lege pentru aprobarea Ordonanţei de urgenţă a Guvernului nr.193/2002, P.L.699/2002.


La lucrările comisiei au participat ca invitaţi, în conformitate cu prevederile art.51 şi 52 din Regulamentul Camerei Deputaţilor, reprezentanţii Ministerului Finanţelor Publice, doamnele Horobeanu Sofia, Rada Cristiana, Mariana Vizoli, Liliana Stoianoff, Valeria Nistor, domnii Hofnăr Robert, Cătălin Doică şi Hură Mihai, precum şi doamna Adriana Ţicău, reprezentanta Ministerului Comunicaţiilor şi Tehnologia Informaţiei, care au susţinut forma rezultată din prezentul raport.

Prezentul proiect de Lege face parte din categoria legilor ordinare.

	PREŞEDINTE,

Prof. dr. Florin Georgescu
	SECRETAR,

Dr. Daniel Ionescu


          Consilieri parlamentari:

          Onete Alexandru

          Bărdiţă Mariana

